“ทองคำ” เช้านี้บวก 150 บ. รูปพรรณขาย 30,450 บ.
ตลาดซื้อขายทองคำในประเทศเช้านี้ ปรับราคาเพิ่มขึ้น 150 บาท หลังสกุลเงินดอลลาร์อ่อนค่าช่วยดึงดูดแรงซื้อทองคำ ทำให้ทองรูปพรรณขายออกบาททองคำละ 30,450 บาท
ตลาดซื้อขายทองคำในประเทศเช้านี้ ปรับราคาเพิ่มขึ้น 150 บาท หลังสกุลเงินดอลลาร์อ่อนค่าช่วยดึงดูดแรงซื้อทองคำ ทำให้ทองรูปพรรณขายออกบาททองคำละ 30,450 บาท
17 พ.ค. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (17 พ.ค. 2565) ปรับราคาขึ้น 100 บาท จากราคาปิดตลาดเมื่อวานนี้ (16 พ.ค. 65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:24 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 29,850 บาท ขายออกบาทละ 29,950 บาท
ด้านทองรูปพรรณ 96.5% รับซื้ออยู่ที่บาทละ 29,319.44 บาท ส่วนราคาขายออกอยู่ที่ 30,450 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,825.50 ดอลลาร์  ด้านทองคำตลาดโคเม็กซ์ ส่งมอบเดือนมิถุนายน เพิ่มขึ้น 5.80 ดอลลาร์ ปิดที่ 1,814.00 ดอลลาร์/ออนซ์
สำหรับราคาทองคำในตลาดโลกที่ปรับขึ้นเล็กน้อย เนื่องจากเนื่องจากการอ่อนค่าของสกุลเงินดอลลาร์ช่วยดึงดูดแรงซื้อทองคำ นอกจากนี้ ข้อมูลเศรษฐกิจที่อ่อนแอของสหรัฐยังเป็นปัจจัยหนุนแรงซื้อทองคำในฐานะสินทรัพย์ที่ปลอดภัย
ทั้งนี้ นักลงทุนยังต้องจับตาข้อมูลเศรษฐกิจสหรัฐที่จะมีการเปิดเผยในสัปดาห์นี้ ได้แก่ ดัชนีภาคการผลิต (Empire State Manufacturing Index) เดือนพฤษภาคม จากเฟดนิวยอร์ก, ยอดค้าปลีกเดือนเมษายน, การผลิตภาคอุตสาหกรรมเดือนเมษายน, สต็อกสินค้าคงคลังภาคธุรกิจเดือนมีนาคม, ดัชนีตลาดที่อยู่อาศัยเดือนพฤษภาคม จากสมาคมผู้สร้างบ้านแห่งชาติ (NAHB)